Nóg tien selfdoen-aktiwiteite vir die jongspanMaroela Media het vroeër reeds tien selfdoen-aktiwiteite vir die jongspan geplaas. Hier is nóg tien oulike idees om jou kinders besig te hou terwyl almal hierdie afsonderingstyd en oor die Paasfees met Jan Tuisbly se karretjie moet ry. Feetjieklokkies Feetjieklokkies (Foto: Buzzmills) Versier takkies met gare, klokkies en krale om te voel asof daar feetjies in jou tuin is wat die klokkies elke nou en dan kom lui. Kyk hier hoe om dit te maak Klipstories Klipstories (Foto: MSN.com) Vat klipverwery ŉ trappie verder en verf eerder karakters en plekke op die klippe. Wanneer die verf droog is, word dit deel van stories wat kinders self kan opmaak en interpreteer. Sponsballe Sponsballe (Foto: Endlessly Inspired) Kinders kan hierdie sponse nat maak en mekaar daarmee gooi, sonder dat enigiemand sal seerkry. Kyk hier hoe om dit te maak Natuurgoggas Natuurgoggas (Foto: The craft Train) Jou kinders kan enigiets gebruik wat hulle in die tuin gevind het om ŉ replika te maak van iets wat hulle in die natuur sien. Kyk hier hoe om dit te maak Yorigami-paddas Yorigami-paddas (Foto: Itsy Bitsy Fun) Hierdie papierpaddas kan regtig spring! Wanneer die paddas klaar gevou is, kan die speeltyd verleng word deur ŉ speletjie daarvan te maak. Kyk hier hoe om dit te maak Kinder-karwas Kinder-karwas (Foto: Mom Endeavors) Die ou tuinsproeier kry ŉ opgradering met hierdie kindervriendelike karwassery! Kyk hier hoe om dit te maak Feetjietuin Feetjietuin (Foto: goodhousekeeping.com) Vir jou is dit net blinkers, maar vir hulle is dit magiese feetjiestof! Kikker jou potplante op met blinkers en wag vir die feetjies om uit te kom. Kyk hier hoe om dit te maak Swembadwurm-hindernisbaan Swembadwurm-hindernisbaan (Foto: Raising Dragons) Jy hoef nie jou swemklere aan te trek om pret met “swembadwurms” te hê nie. Jy kan dit gebruik as ŉ hindernisbaan vir jou kinders om onderdeur te kruip, oor te spring, of op te balanseer. Kyk hier hoe om dit te maak Buitemuurse konsert Buitemuurse konsert (Foto: Fun at home with kids) Ou kombuisware word omskep in ŉ buitemuurse konsert. Jy kan dié muur binnenshuis ook maak as jy nie tuinspasie het nie. Kyk hier hoe om dit te maak Selfdoen-towerstaf Selfdoen-towerstaf (Foto: Babble Dabble do) Strooitjies kan gewone borrelblasery in ŉ wetenskapprojek verander. Met oefening kan jy ook driehoekige borrels maak! Kyk hier hoe om dit te doen Saamgestel vanaf MSN.com